Source: https://www.riigiteataja.ee/akt/412022016002
Timestamp: 2019-07-24 09:43:23+00:00
Document Index: 3050366

Matched Legal Cases: ['§ 1', '§ 4', '§ 6', '§ 9', '§ 11', '§ 13', '§ 131', '§ 14', '§ 141', '§ 15', '§ 16', '§ 19', '§ 20', '§ 21', '§ 1', '§ 4', '§ 6', '§ 9', '§ 19', '§ 11', '§ 13', '§ 131', '§ 14', '§ 141', '§ 15', '§ 16', '§ 19', '§ 20', '§ 21']

Türi Muuseumi põhimäärus – Riigi Teataja
Türi Muuseumi põhimäärus
Türi Muuseumi põhimäärus - sisukord
§ 1 Muuseumi nimi
§ 4 Pitsat, eelarve ja pangakonto
§ 6 Muuseumi sümboolika
§ 9 Muuseumi ülesanded
§ 11 Juhataja tööle võtmine
§ 13 Muuseumi nõukogu
§ 131 Nõukogu otsuste vastuvõtmine või ettepanekute tegemine side- või infotehnoloogiliste vahendite kaudu
§ 14 Muuseumi töötajad
§ 141 Giiditeenus ja giidide väljaõppe korraldamine
§ 15 Muuseumi vara
§ 16 Rahalised vahendid
§ 19 Muuseumi ümberkorraldamine, ümberkujundamine ja tegevuse lõpetamine
§ 20 Muuseumi põhimääruse kinnitamine, muutmine ja täiendamine
§ 21 Määruse avalikustamine
RT IV, 12.02.2016, 2
Vastu võetud 29.03.2006 nr 31
29.08.2007 04.09.2007
§ 1. Muuseumi nimi
Muuseumi nimi on Türi Muuseum. Ametlik lühend puudub.
Türi Muuseum (edaspidi muuseum) asub Türi linnas. Muuseumi postiaadress on Järva maakond, Türi vald, Türi linn, 72212, Vabriku puiestee 11.
(1) Muuseum on ühiskonna ja selle arengu teenistuses tegutsev ning üldsusele avatud kultuuri- ja haridusasutus, mille ülesanne on koguda, säilitada, uurida ning vahendada eeskätt inimese ja tema elukeskkonnaga seotud vaimset ja materiaalset kultuuripärandit hariduslikel, teaduslikel ja elamuslikel eesmärkidel. Muuseum kogub eelkõige Türi valla ja Türi vallaga seotud inimeste kultuuripärandit.
(2) Muuseum on Türi valla asutus ja ei ole juriidiline isik.
(3) Muuseum esindab oma ülesannete täitmisel Türi valda kui avalik-õiguslikku juriidilist isikut.
(4) Muuseum Türi valla asutusena registreeritakse riigi- ja kohaliku omavalitsuse asutuste riiklikus registris ning asutusel on vastava registri registrikood.
(5) Muuseum on Türi Vallavalitsuse kui ametiasutuse (edaspidi ametiasutus) hallatav asutus.
(6) Muuseumi tegevust juhendab ning koordineerib ametiasutuse haridus-, kultuuri- ja sotsiaalosakond.
(7) Muuseum juhindub oma tegevuses põhimäärusest, kohaliku omavalitsuse asutusena tegutseva muuseumi kohta muuseumiseaduse ja selle alusel antud õigusaktides sätestatust ning kohaliku omavalitsuse asutuse tegevust reguleerivatest õigusaktidest.
§ 4. Pitsat, eelarve ja pangakonto
(1) Muuseumil on oma nimega pitsat ning Türi valla eelarves alaeelarvena iseseisev eelarve.
(2) Muuseumil on sõõrikujuline 35 mm läbimõõduga pitsat. Pitsati sõõri ülemisel äärel on kiri «Türi vald», sõõri alumisel äärel kiri «Türi Muuseum». Pitsati keskel võib kasutada asutuse sümboolikat.
(2) Muuseumi asjaajamine toimub vastavalt asjaajamist reguleerivatele riiklikele õigusaktidele, Türi valla asutuste asjaajamiskorrale ning muuseumi asjaajamiskorrale.
§ 6. Muuseumi sümboolika
[Muudetud Türi Vallavolikogu 27.06.2012 määrusega nr 17 - jõust. 04.07.2012].
(1) Muuseum kogub, uurib ja säilitab Türi valla ja selle ümbruse inimeste ning nende elukeskkonnaga seotud ajaloolis-kultuurilise väärtusega materjale ning korraldab Türi valla ajaloolise ja kultuurilise väärtusega materjalide kogumist ning huviväärsuste tutvustamist.
[Muudetud Türi Vallavolikogu 29.08.2007 määrusega nr 23 - jõust. 04.09.2007]
(2) Türi Muuseumi tegevus on suunatud kõikidele huvilistele ja piirkonna tutvustamisele.
(3) Türi Muuseumis tegutseb turismiteabepunkt.
(4) Muuseum võib oma põhitegevusega seotud ülesannete täitmiseks osutada tasulisi teenuseid. Muuseumil on õigus võtta tasu ürituste korraldamise, paljundamise ja museaalide kopeerimise, salvestamise, reprodutseerimise ning turismiteenuste osutamise eest.
§ 9. Muuseumi ülesanded
1) korraldada muuseumi fondis olevate museaalide eksponeerimist ja eespool nimetatud ainevaldkondade üldsusele vahendamist ja populariseerimist teaduslikel, hariduslikel ja meelelahutuslikel eesmärkidel;
2) tegeleda kodulooliste uurimustööde koostamisega, nende trükiks ettevalmistamisega;
3) korraldada kodulooalaseid õppepäevi ja seminare, koostada õppematerjale;
4) koguda, süstematiseerida ja pidada arvestust Türi valla ning endise kihelkonna aja- ja kultuurilooliste objektide üle. Teha ettepanekuid nende hoolduse osas;
5) korraldada Türi valla turismisalase informatsiooni kogumist ja edastamist;
51) korraldada Türi valla aja- ja kultuurilooliste objektide (huviväärsuste) tutvustamiseks Türi valda tutvustavate giidide koolitusi ning vahendada giiditeenust;
6) teha ettepanekuid piirkonda tutvustavate reklaammaterjalide väljaandmiseks, korraldada turismimessidel osalemist ja piirkonna tutvustamist;
7) tagada aktuaalne informatsioon valla ja muuseumi veebilehtedel.
(2) Muuseum valitseb Türi vallas Türi linnas asuvat Türi Muuseumi hoonet ning hoiab korras selle ümbruse.
(3) Ülesannete täitmiseks võib muuseum tellida teenuseid kõigilt juriidilistelt ja füüsilistelt isikutelt ning sõlmida oma tegevuse korraldamiseks vastavaid lepinguid.
(4) Muuseumil on õigustema valduses olevat hoonet ja ruume vastavalt Türi valla vara valitsemise korras sätestatule kasutusele anda ning sõlmida kasutuslepinguid.
(1) Muuseumi juhib juhataja, kes
1) muuseumi nimel toimingute ja tehingute tegemisel, õiguste realiseerimisel ja kohustuste täitmisel esindab käesoleva põhimääruse, kohaliku omavalitsuse üksuse ja muuseumi kui kohaliku omavalitsuse asutuse tegevust reguleerivate seaduste ning teiste õigusaktidega muuseumile pandud ülesannete täitmisel muuseumi ja Türi valda kui avalik-õiguslikku juriidilist isikut nii era- kui ka avalik-õiguslikes suhetes;
2) juhib koostöös muuseumi nõukogu ning ametiasutuse haridus-, kultuuri- ja sotsiaalosakonnaga muuseumi tegevust ning tagab muuseumi ülesannete täitmise;
3) kindlustab muuseumi tulemusliku ja häireteta töö ning muuseumi tegevust reguleerivate õigusaktide täitmise;
4) kannab vastutust muuseumi seadusliku ning otstarbeka tegevuse tagamise ning muuseumi valdusse ja kasutusse antud vara heaperemeheliku majandamise, selle säilimise ning korrashoiu ja sihipärase kasutamise eest.
(2) Juhataja võib vajadusel muuseumi ülesannete täitmiseks anda muuseumi ja seeläbi Türi valla esindamiseks käesoleva lõikes 1 sätestatud pädevuse piires erivolitusi.
(3) Juhataja võib asutuse juhi ülesandeid delegeerida asutusesiseste aktide või töölepingutega muuseumi töötajatele, jäädes ülesannete täitmise eest vastutavaks.
(4) Muuseumi tegevuse korraldamiseks annab muuseumi juhataja käskkirju ning suulisi ja kirjalikke korraldusi. Juhataja käskkirjad ning kirjalikud korraldused vormistatakse ja registreeritakse vastavalt muuseumi asjaajamiskorrale.
1) tagab muuseumi ülesannete täitmiseks vajaliku personali ja sõlmib tööandja õigustes muuseumi töötajatega töölepingud ning vajadusel kinnitab ameti- või tööjuhendid;
2) kinnitab muuseumi töökorralduse reeglid ning tagab muuseumis töötervishoiu ja tööohutuse nõuete täitmise;
3) tagab muuseumi asjaajamise korraldamise vastavalt õigusaktidega kehtestatud nõuetele;
4) tagab avaliku teabe seaduse ja muude seaduste alusel muuseumi valduses oleva teabe nõuetekohase avalikustamise;
5) tagab muuseumi valduses oleva juurdepääsupiiranguga teabe suhtes isikuandmete kaitse seaduse, avaliku teabe seaduse ja muude õigusaktidega sätestatud nõuete täitmise;
6) koordineerib Türi piirkonna turismialase info kogumist ja edastamist ning vahendab ekskursioone Türi linnas;
7) arendab piirkonnas kontakte turismiettevõtjatega;
8) juhib muuseumi finantstegevust, esitab Türi Vallavalitsusele muuseumi eelarve eelnõu ning tagab muuseumi eelarve täitmise vastavalt õigusaktidega sätestatud nõuetele;
10) esitab kord aastas muuseumi nõukogule ülevaate muuseumi majanduslikust seisust ja raha kasutamisest;
11) teatab Türi Vallavalitsusele kirjalikult muuseumi majandusliku seisundi olulisest halvenemisest ja järelevalveorgani ettekirjutustest;
12) täidab muid talle töölepingu või Türi vallavanema käskkirjaga või õigusaktidest tulenevaid asutuse juhile pandud kohustusi ja ülesandeid.
(6) Juhatajal ei ole õigust täita juhataja ülesandeid ega esindada muuseumi ja seeläbi Türi valda juhul, kui esineb mõni töölepingu seaduse § 19-s sätestatud asjaoludest (puhkus; ajutine töövõimetus; aja- või asendusteenistuses või õppekogunemisel olemine; osalemine streigis; muu töölepingus, kollektiivlepingus või seaduses sätestatud põhjus), kui vallavanemaga ei ole kokku lepitud teisiti. Õiguse tööülesandeid töölepingu seaduse §-s 19 sätestatud asjaolude ajal jätkuvalt täita vormistab vallavanem käskkirjaga.
(7) Juhataja välislähetusse suunamise ajaks võib juhataja asutuse töökorralduse vajadusest johtuvalt osa asutuse juhi ülesannetest delegeerida ajutiselt muuseumi mõnele teisele töötajale.
§ 11. Juhataja tööle võtmine
(2) Töölepingu ametisse kinnitatud isikuga sõlmib Türi vallavanem, kes esindab töösuhtes muuseumi juhatajaga Türi valda kui avalik-õiguslikku juriidilist isikut ning muuseumi pidajat ja täidab juhataja suhtes kõiki töölepingust tulenevaid tööandja õigusi. Tööleping vormistatakse koostöös ametiasutuse haridus-, kultuuri- ja sotsiaalosakonna juhatajaga.
(1) Juhataja peab muuseumi sisemise töökorraldusega (töölepingud, ameti- või tööjuhendid või ühekordsed tööülesanded) tagama, et juhataja ülesannete täitmine ning muuseumi ja muuseumi kaudu Türi valla esindamine on tagatud ajal, mil juhatajal ei ole õigust või juhataja ei saa juhataja ülesandeid täita ning muuseumi esindada.
(2) Muuseumi töötaja, kellel on kohustus asendada juhatajat vastavalt töölepingule või kellele juhataja töötajaga kokkuleppel annab ajutiselt lisaülesanded juhataja ülesannete täitmiseks, asendab juhatajat kas juhataja kõigi õiguste ja kohustustega või õiguste ja kohustustega, milleks juhataja talle õigused annab.
(3) Juhataja peab määrama ühe muuseumi töötaja, kes tööülesannetest tulenevalt asendab juhatajat olukorras, mil juhataja töösuhe etteteatamist mittevõimaldaval põhjusel lõpeb või mil juhataja ei ole võimeline korraldama juhataja asendamist või tal ei ole võimalust määrata juhataja asendajat. Käesolevas lõikes sätestatud juhul juhatajat asendama õigustatud isik täidab juhataja ülesandeid juhataja kõigi õiguste ja kohustustega.
(4) Juhataja peab iga aasta 10. septembriks teavitama ametiasutuse haridus-, kultuuri- ja sotsiaalosakonna juhatajat või Türi vallavanemat juhataja asendamise korraldamise põhimõttest.
§ 13. Muuseumi nõukogu
(1) Muuseumi nõukogu (edaspidi nõukogu) on organ muuseumi töö hindamiseks ja muude muuseumi tegevust puudutavate oluliste küsimuste arutamiseks.
(2) Nõukogu nõustab juhatajat ja teeb Türi Vallavolikogule ja Türi Vallavalitsusele ettepanekuid muuseumi tegevuse korraldamise kohta.
(3) Oma tegevuses juhindub nõukogu muuseumi tegevust reguleerivatest õigusaktidest.
(4) Nõukogu koosseisu kinnitab Türi Vallavalitsus korraldusega. Nõukogul on vähemalt 5 liiget ja liikme volitused kestavad 4 aastat. Nõukogusse peavad kuuluma Türi Vallavalitsuse ja Türi Vallavolikogu esindajad.
(5) Nõukogu valib oma liikmete hulgast esimehe ja aseesimehe.
(6) Nõukogu pädevus ja ülesanded on
1) muuseumi eelarve eelnõu läbivaatamine ja eelarve heakskiitmine;
2) muuseumi tööplaanide ja aruannete läbivaatamine, neile hinnangu andmine;
3) juhataja koostatud ja Türi Vallavalitsusele või Türi Vallavolikogule esitatavate teenuste nimekirja ja teenuste hinnakirja läbivaatamine ja heakskiitmine;
4) ettepanekute tegemine muuseumi töö paremaks korraldamiseks ja vajalike vahendite taotlemiseks.
(7) Nõukogul on õigus
2) nõuda juhatajalt aruandeid muuseumi tegevuse kohta;
3) teha ettepanekuid muuseumi töö paremaks korraldamiseks.
(8) Nõukogu töövorm on koosolek. Nõukogu koosolekud toimuvad vähemalt kaks korda aastas.
(9) Nõukogu koosoleku kutsub kokku nõukogu esimees, tema äraolekul aseesimees. Nõukogu koosoleku kokkukutsumisest informeeritakse nõukogu liikmeid vähemalt 5 päeva enne koosoleku toimumist. Nõukogu on otsustusvõimeline, kui kohal on vähemalt 3 liiget.
(10) Nõukogu võtab otsuseid vastu hääletamise teel. Nõukogu otsused loetakse vastu võetuks kui otsuste poolt hääletab vähemalt pool kohalolevatest nõukogu liikmetest.
(11) Nõukogu koosolekud protokollitakse. Nõukogu määrab protokollija oma liikmete hulgast. Nõukogu protokoll peab olema vormistatud 10. tööpäevaks pärast koosoleku toimumist. Protokolli kantakse
(12) Protokollile kirjutavad alla koosoleku juhataja ja protokollija. Nõukogu protokolle hoitakse muuseumis vastavalt muuseumi asjaajamist reguleerivale korrale.
§ 131. Nõukogu otsuste vastuvõtmine või ettepanekute tegemine side- või infotehnoloogiliste vahendite kaudu
(2) Otsuse vastuvõtmiseks või seisukoha andmiseks nõukogu koosolekut kokku kutsumata saadab nõukogu esimees, tema äraolekul aseesimees, kirjalikku taasesitamist võimaldavas vormis nõukogu liikmetele otsuse eelnõu ja otsuse tegemiseks vajalikud materjalid või nõukogu seisukoha andmiseks vajalikud materjalid ning määrab vastamise tähtaja, mis ei või olla lühem kui kolm tööpäeva. Materjalid edastatakse infoks ka muuseumi juhatajale.
§ 14. Muuseumi töötajad
(1) Muuseumi töötajate koosseisu kinnitab muuseumi juhataja käskkirjaga.
(2) Töötajatega sõlmib, muudab ja lõpetab töölepingud juhataja vastavalt tööõigust reguleerivatele õigusaktidele.
§ 141. Giiditeenus ja giidide väljaõppe korraldamine
(1) Türi valla huviväärsuste tutvustamiseks vahendab muuseum giiditeenust.
(2) Giiditeenus on muuseumi tasuline teenus. Giiditeenuse hinna kehtestab Türi Vallavalitsus korraldusega.
(3) Türi valla giid on füüsiline isik, kes tutvustab Türi valla huviväärsusi eelnevalt kokkulepitud programmi, marsruudi ja ajakava järgi.
(4) Giid, kelle teenuseid muuseum vahendab, peab tundma Türi valla huviväärsusi ning omama vastavat tunnistust. Tunnistuse vormi kehtestab Türi Vallavalitsus.
(5) Türi valla giidide koolitust korraldab muuseum, kaasates õppe korraldamisse spetsialiste.
(6) Isikute, kes soovivad osutada muuseumi vahendusel Türi vallas giidi teenust, kompetentsust hindab Türi Vallavalitsuse moodustatud komisjon.
§ 15. Muuseumi vara
(1) Muuseumi kasutuses oleva vara moodustavad talle Türi Vallavolikogu kehtestatud vallavara valitsemise korra alusel Türi vallalt või teistelt isikutelt ja asutustelt muuseumile sihtotstarbeliseks valdamiseks, kasutamiseks ja käsutamiseks antud maa, hooned, rajatised, seadmed, rahalised vahendid, inventar ja muu vara.
(2) Muuseumi valduses olev vara on Türi valla omand.
(3) Muuseumi vara valdamine, kasutamine ja käsutamine ning varaliste kohustuste võtmine toimub Türi Vallavolikogu kehtestatud vallavara valitsemise korras.
§ 16. Rahalised vahendid
(1) Muuseumi eelarve tuludeks on eraldised
4) maksed muuseumi tasulistelt teenustelt;
(3) Muuseumi finantstegevust juhib koostöös muuseumi nõukoguga muuseumi juhataja.
(4) Muuseumi raamatupidamist peetakse tsentraalselt ametiasutuse kaudu.
(5) Järelevalvet muuseumi majandustegevuse, varade ja eelarve kasutamise üle teostab Riigikontroll, Türi Vallavolikogu revisjonikomisjon ja Türi Vallavalitsus.
(1) Muuseum esitab oma tegevuse kohta statistilisi ja eelarve täitmise aruandeid rahandusministri, kultuuriministri ning Türi Vallavolikogu ja Türi Vallavalitsuse õigusaktidega kehtestatud korras ja tähtaegadel.
(2) Muuseum esitab iga aasta 1. märtsiks Türi Vallavalitsusele tegevusaruande eelmise kalendriaasta kohta.
(3) Muuseum peab süstemaatilist arvestust muuseumi kogude kohta ning kasutab ja käsutab neid vastavalt muuseumiseaduses sätestatud korrale.
(1) Riiklikku järelevalvet muuseumi tegevuse üle teostab Kultuuriministeerium.
(2) Teenistuslikku järelevalvet muuseumi ja juhataja tegevuse seaduslikkuse ja otstarbekuse üle teostab Türi Vallavalitsus.
(3) Muuseumi finantsmajanduslikku tegevust ja vara kasutamise sihipärasust kontrollib Türi Vallavolikogu revisjonikomisjon, riigieelarveliste vahendite kasutamist Riigikontroll.
§ 19. Muuseumi ümberkorraldamine, ümberkujundamine ja tegevuse lõpetamine
(1) Muuseumi ümberkorraldamise, ümberkujundamise ja tegevuse lõpetamise otsustab Türi Vallavolikogu ja korraldab Türi Vallavalitsus seaduses sätestatud korras.
(3) Muuseumi ümberkujundamine põhimääruse tähenduses on asutuse muutmine teist liiki asutuseks.
(4) Muuseumi tegevus lõpetatakse
(5) Muuseumi ümberkorraldamise, ümberkujundamise ning tema tegevuse lõpetamise otsusest teavitab Türi Vallavalitsus Kultuuriministeeriumit vähemalt kolm kuud enne ümberkujundamist, ümberkorraldamist või muuseumi tegevuse lõpetamist.
§ 20. Muuseumi põhimääruse kinnitamine, muutmine ja täiendamine
§ 21. Määruse avalikustamine
[Kehtetu -RT IV, 12.02.2016, 1 - jõust. 01.03.2016]
Määrus on jõus 1. maist 2006. a.